**Өзіміздің керемет ақылымыздан соқыр болдық па?**

***«Өз еркімен жүретін адам Құдайдың Рухынан келгенді қабылдамайды, соны түсіне алмай, ақымақтық деп санайды. Себебі оны Киелі Рухтың тұрғысынан бағалау керек.»***

***(Қорынттықт. 1-хат 2:14)***

«Мен миды егер оның компоненттерінің бірі істен шығып кеткен кезде, толықтай жұмысын тоқтататын компьютер деп санаймын. Ал бұзылған компьютерлер үшін аспан немесе осы дүниеден кейінгі өмір жоқ; бұл жай ғана түнектен қорқатын адамдар үшін ойлап табылған ертегі». Бұл тарихтағы ең тамаша физиктердің бірі Стивен Хокингтің сөздері. Хокинг атеист болды. Мадам Мари Кюри, Альберт Камю және Милтон Фридман сияқты Нобель сыйлығының иегерлері – бәрі де Құдайға сенуден бас тартты.

Бұл ерекше ақыл-ойлар мұндай қорытындыға қалай келді? Иса мәңгілік өмірге ие болу үшін қолындағы мал-мүлкін сатып, түскен ақшаны мұқтаждарға үлестіріп бергісі келмеген бір бай адам туралы әңгіме айтты. Иса былай деді: «Мал-мүлікке бай адамдардың Құдайдың Патшалығына кіруі қандай қиын! Байдың Құдайдың Патшалығына кіруінен гөрі түйенің ине көзінен өтуі оңай». (Марқа 10:23, 25).

Біз байлық үшін кез келген нәрсені істеуге дайынбыз. Киелі кітапта былай делінген: «Бұлар оған сенбейді, себебі осы күнәкар дүниенің «тәңірі» (әзәзіл шайтан) олардың ой-саналарын соқыр қылып қойған. Содан олар Мәсіхтің салтанатты ұлылығы туралы Ізгі хабардың нұрын көре алмайды. Ал Мәсіх Құдайдың қандай екенін айқын көрсетеді.» (Қорынттықтарға 2-хат 4:4). «Өздерін ақылдымыз деп жүріп, шын мәнінде ақымақ болып шықты. 23Осылай олар мәңгі тірі Құдайдың ұлылығына табынудың орнына ажалды пенденің, құстың, төрт аяқты не бауырымен жорғалаушы жануардың мүсіндеріне құлшылық ететін болды.» (Римдіктерге 1:22-23). Бүгінде бұл «құлшылық ететін мүсіндер» Нобель, Грэмми және Пулитцер сыйлықтарына қатты ұқсайды.

Өміріміздің соңында: «Мәсіх арқылы Құдайға үлкен сенім артатынымыз үшін... сенімдіміз» деп айта аламыз.